በአዲስ አበባ የባቡር ጣቢያዎች ለሚገነቡ ህንፃዎች አማራጭ ዲዛይኖች ቀረቡ
– በአዲስ አበባ የቀላል ባቡር መስመር ዝርጋታ አስር የባቡር ጣቢያዎች ላይ የተለያዩ አገልግሎት የሚሰጡ ህንፃዎችን ለመገንባት አማራጭ ዲዛይኖች ቀረቡ።ዛሬ  ይፋ  የሆኑት በጣቢያዎቹ የተለያዩ  አገልግሎት የሚሰጡ ህንፃዎች አማራጭ ዲዛይኖች የቀረቡት በስድስት የአገር ውስጥና  የውጭ  ኩባንያዎች ነው። ህንፃዎቹ ሆቴሎችን ፣ የገበያ ማዕከላትን፣ ሙዚየሞችን፣ መስሪያ ቤቶች እና ሆስፒታሎችን እንደሚያካትቱም ነው የተነገረው። የኢትዮጵያ  የምድር ባቡር ኮርፖሬሽን ዋና ስራ አስፈፃሚ ዶክተር ኢንጂነር ጌታቸው በትሩ እንዳሉት ፥  የቀላል  ባቡር መስመሩ 39 ጣቢያዎች ያሉት ሲሆን፥  አሁን አማራጭ ዲዛይን  የቀረበላቸው አስሩ ናቸው። የሚገነቡት  ህንፃዎች  ቦታ  የማይዙ በመሆናቸው የቀላል ባቡር መስመሩ በሚያልፍባቸው አከባቢዎች ለእነዚህ  ህንፃዎች  ተብሎ የሚፈርስ ግንባታ አይኖርም ብለዋል። ህንፃዎቹ በሚሰጡት አገልግሎት የቀላል ባቡር ግንባታውን ወጪ 40 በመቶ  ይሸፍናሉ ተብሎ  ይጠበቃል። (ኤፍ.ቢ.ሲ)